CELEX: 32019D0683
Language: da
Date: 2019-04-09 00:00:00
Title: Rådets afgørelse (EU) 2019/683 af 9. april 2019 om bemyndigelse af medlemsstaterne til i Den Europæiske Unions interesse at blive parter i Europarådets konvention om en integreret tilgang til tryghed, sikkerhed og service i forbindelse med fodboldkampe og andre sportsbegivenheder (CETS nr. 218)

2.5.2019   
               
               
                  DA
               
               
                  Den Europæiske Unions Tidende
               
               
                  L 115/9
               
            
         RÅDETS AFGØRELSE (EU) 2019/683
         af 9. april 2019
         om bemyndigelse af medlemsstaterne til i Den Europæiske Unions interesse at blive parter i Europarådets konvention om en integreret tilgang til tryghed, sikkerhed og service i forbindelse med fodboldkampe og andre sportsbegivenheder (CETS nr. 218)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 87, stk. 1, sammenholdt med artikel 218, stk. 6, litra a), nr. v), og artikel 218, stk. 8,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Europarådets konvention om en integreret tilgang til tryghed, sikkerhed og service i forbindelse med fodboldkampe og andre sportsbegivenheder (»konventionen«) blev udfærdiget den 3. juli 2016 og har været åben for undertegnelse og ratificering siden da.
                  
               
                     (2)
                  
                  
                     Formålet med konventionen er at tilvejebringe et trygt, sikkert og imødekommende miljø ved fodboldkampe og andre sportsbegivenheder.
                  
               
                     (3)
                  
                  
                     Artikel 11, stk. 2, 3 og 4, i konventionen, som vedrører nationale kontaktpunkter for fodboldinformation, kan berøre fælles regler eller ændre deres rækkevidde som omhandlet i artikel 3, stk. 2, i traktaten om Den Europæiske Unions funktionsmåde (TEUF), da disse bestemmelser falder sammen med visse forpligtelser, der er fastlagt i Rådets afgørelse 2002/348/RIA (2).
                  
               
                     (4)
                  
                  
                     Unionens støtte til konventionen er vigtig for bekæmpelsen af vold i forbindelse med sportsbegivenheder og supplerer den indsats, der allerede gøres på dette område gennem støtte til projekter, der er omfattet af sportskapitlet i programmet Erasmus+, som er oprettet ved Europa-Parlamentets og Rådets forordning (EU) nr. 1288/2013 (3).
                  
               
                     (5)
                  
                  
                     Da kun stater kan være part i konventionen, kan Unionen ikke blive part.
                  
               
                     (6)
                  
                  
                     Medlemsstaterne bør derfor bemyndiges til at undertegne og ratificere konventionen, idet de handler i fællesskab i Unionens interesse med hensyn til de dele af konventionen, der falder ind under Unionens enekompetence.
                  
               
                     (7)
                  
                  
                     Det Forenede Kongerige og Irland er bundet af afgørelse 2002/348/RIA og deltager derfor i vedtagelsen af denne afgørelse.
                  
               
                     (8)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til TEUF, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —
                  
               VEDTAGET DENNE AFGØRELSE:
         
            Artikel 1
            Medlemsstaterne bemyndiges herved til at blive parter i Europarådets konvention om en integreret tilgang til tryghed, sikkerhed og service i forbindelse med fodboldkampe og andre sportsbegivenheder (CETS nr. 218) for så vidt angår artikel 11, stk. 2, 3 og 4.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Luxembourg, den 9. april 2019.
            
               
                  På Rådets vegne
               
               G. CIAMBA
               
                  Formand
               
            
         
         
            (1)  Godkendelse af 12.3.2019 (endnu ikke offentliggjort i EUT).]
         
            (2)  Rådets afgørelse 2002/348/RIA af 25. april 2002 om sikkerhed i forbindelse med internationale fodboldkampe (EFT L 121 af 8.5.2002, s. 1).
         
            (3)  Europa-Parlamentets og Rådets forordning (EU) nr. 1288/2013 af 11. december 2013 om oprettelse af »Erasmus+«: EU-programmet for uddannelse, ungdom og idræt og om ophævelse af afgørelse nr. 1719/2006/EF, 1720/2006/EF og 1298/2008/EF (EUT L 347 af 20.12.2013, s. 50).